CELEX: 32020D2142
Language: el
Date: 2020-12-17 00:00:00
Title: Απόφαση (ΚΕΠΠΑ) 2020/2142 του Συμβουλίου της 17ης Δεκεμβρίου 2020 για την τροποποίηση της απόφασης (ΚΕΠΠΑ) 2018/1789 για την υποστήριξη της καταπολέμησης του παράνομου εμπορίου και της διάδοσης φορητών όπλων και ελαφρού οπλισμού στα κράτη μέλη του Συνδέσμου των Αραβικών Κρατών

18.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 430/25
               
            
         ΑΠΟΦΑΣΗ (ΚΕΠΠΑ) 2020/2142 ΤΟΥ ΣΥΜΒΟΥΛΙΟΥ
         της 17ης Δεκεμβρίου 2020
         για την τροποποίηση της απόφασης (ΚΕΠΠΑ) 2018/1789 για την υποστήριξη της καταπολέμησης του παράνομου εμπορίου και της διάδοσης φορητών όπλων και ελαφρού οπλισμού στα κράτη μέλη του Συνδέσμου των Αραβικών Κρατών
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 19 Νοεμβρίου 2018, το Συμβούλιο εξέδωσε την απόφαση (ΚΕΠΠΑ) 2018/1789 (1) για την υποστήριξη της καταπολέμησης του παράνομου εμπορίου και της διάδοσης φορητών όπλων και ελαφρού οπλισμού στα κράτη μέλη του Συνδέσμου των Αραβικών Κρατών.
                  
               
                     (2)
                  
                  
                     Το άρθρο 5 παράγραφος 2 της απόφασης (ΚΕΠΠΑ) 2018/1789 προβλέπει ότι η εν λόγω απόφαση πρόκειται να λήξει 24 μήνες μετά την ημερομηνία σύναψης της συμφωνίας που αναφέρεται στο άρθρο 3 παράγραφος 3 της εν λόγω απόφασης.
                  
               
                     (3)
                  
                  
                     Στις 30 Οκτωβρίου 2020, η Επιθεώρηση Φορητών Όπλων (SAS), που είναι ο φορέας υλοποίησης του έργου που αναφέρεται στο άρθρο 1 της απόφασης (ΚΕΠΠΑ) 2020/1789, ζήτησε την άδεια της Ένωσης να παρατείνει την περίοδο εφαρμογής που ορίζεται στην εν λόγω απόφαση κατά έξι μήνες, καθιστώντας έτσι τη συνολική περίοδο εφαρμογής σε 30 μήνες. Η παράταση που ζητείται οφείλεται στην πανδημία COVID-19 και στην επακόλουθη αναβολή ορισμένων δραστηριοτήτων που προβλέπονται από το έργο.
                  
               
                     (4)
                  
                  
                     Η ζητούμενη τροποποίηση της απόφασης (ΚΕΠΠΑ) 2018/1789 αφορά το άρθρο 5 παράγραφος 2 αυτής.
                  
               
                     (5)
                  
                  
                     Η παράταση της περιόδου εφαρμογής που ορίζεται στην απόφαση (ΚΕΠΠΑ) 2018/1789 κατά έξι μήνες μπορεί να πραγματοποιηθεί χωρίς καμία επίπτωση επί των δημοσιονομικών πόρων,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 παράγραφος 2 της απόφασης (ΚΕΠΠΑ) 2018/1789 αντικαθίσταται από το ακόλουθο κείμενο:
            
                        «2.
                     
                     
                        Η παρούσα απόφαση λήγει 30 μήνες μετά την ημερομηνία σύναψης της συμφωνίας που αναφέρεται στο άρθρο 3 παράγραφος 3.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 17 Δεκεμβρίου 2020.
            
               
                  Για το Συμβούλιο
               
               
                  Η Πρόεδρος
               
               S. SCHULZE
            
         
         
            (1)  Απόφαση (ΚΕΠΠΑ) 2018/1789 του Συμβουλίου, της 19ης Νοεμβρίου 2018, για την υποστήριξη της καταπολέμησης του παράνομου εμπορίου και της διάδοσης φορητών όπλων και ελαφρού οπλισμού στα κράτη μέλη του Συνδέσμου των Αραβικών Κρατών (ΕΕ L 293 της 20.11.2018, σ. 24).